Урысей псом къыщыщIоупщIэ
Республикэмрэ зэрыщыту Кавказ Ищхъэрэ федеральнэ округымрэ мэкъумэшхэкIхэмрэ IэщхэкIхэмрэ елэжь я промышленностым и IуэхущIапIэ нэхъ инхэм икIи нэхъыфIхэм ящыщщ Нарткъалэ и «Агро-инвест» консерв заводыр. Иджыблагъэ абы джэш удзыфэ цIыкIур игъэфIэIун иухащ икIи нащэхэм елэжьын щIидзащ.
Мы зэманым апхуэдэ ерыскъыпхъэхэу зы жэщ-махуэм банкI мини 180-м нэс ягъэхьэзыр. Заводым къыщIигъэкI псоми я процент 80-р Урысейм и щIыналъэ зэмылIэужьыгъуэхэм щыпсэухэм нэхъ зэрафIэфIу къагъэлъэгъуам тету ягъэхьэзыр.
«Зы илъэсым ди IуэхущIапIэм хадэхэкI консервхэу банкI мелуан 50-м нэблагъэ къэралым и щIыпIэ зэмылIэужьыгъуэхэм ирегъашэ, — къыджиIащ лэжьыгъэм кIэлъыплъынымкIэ IэнатIэм и унафэщI Пхъэшх Заур. IуэхущIапIэм зэпымыууэ къыдолажьэ тыкуэн, гъэтIылъыпIэ базэ инхэр».
IэпэпсымэщIэхэр къызэрагъэсэбэпым лэжьыгъэр нэхъ тынш ещI, езы заводми зыдеужь.
СОКЪУР Риммэ.
